CELEX: 62012TB0341
Language: el
Date: 2012-11-16 00:00:00
Title: Υπόθεση T-341/12 R: Διάταξη του Προέδρου του Γενικού Δικαστηρίου της 16ης Νοεμβρίου 2012 — Evonik Degussa κατά Επιτροπής (Ασφαλιστικά μέτρα — Ανταγωνισμός — Δημοσίευση αποφάσεως με την οποία η Επιτροπή διαπιστώνει παράβαση των διατάξεων που απαγορεύουν τις συμπράξεις — Απόρριψη της αιτήσεως για εμπιστευτική μεταχείριση πληροφοριών που παρασχέθηκαν στην Επιτροπή κατά την εφαρμογή της ανακοινώσεώς της επί της συνεργασίας — Στάθμιση των συμφερόντων — Επείγον — Fumus boni juris)

26.1.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 26/49
            
         Διάταξη του Προέδρου του Γενικού Δικαστηρίου της 16ης Νοεμβρίου 2012 — Evonik Degussa κατά Επιτροπής
   (Υπόθεση T-341/12 R)
   (Ασφαλιστικά μέτρα - Ανταγωνισμός - Δημοσίευση αποφάσεως με την οποία η Επιτροπή διαπιστώνει παράβαση των διατάξεων που απαγορεύουν τις συμπράξεις - Απόρριψη της αιτήσεως για εμπιστευτική μεταχείριση πληροφοριών που παρασχέθηκαν στην Επιτροπή κατά την εφαρμογή της ανακοινώσεώς της επί της συνεργασίας - Στάθμιση των συμφερόντων - Επείγον - Fumus boni juris)
   2013/C 26/100
   Γλώσσα διαδικασίας: η γερμανική
   
      Διάδικοι
   
   
      Αιτούσα: Evonik Degussa GmbH (Essen, Γερμανία) (εκπρόσωποι: C. Steinle, M. Holm-Hadulla και C. von Köckritz, δικηγόροι)
   
      Καθής: Ευρωπαϊκή Επιτροπή (εκπρόσωποι: C. Giolito, M. Kellerbauer και G. Meessen)
   
      Αντικείμενο
   
   Αίτηση αναστολής εκτελέσεως της αποφάσεως C(2012) 3534 τελικό της Επιτροπής, της 24ης Μαΐου 2012, περί απορρίψεως της αιτήσεως εμπιστευτικής μεταχειρίσεως που υπέβαλε η αιτούσα (Υπόθεση COMP/38.620 — Υπεροξείδιο του υδρογόνου και υπερβορικό άλας) και αίτηση λήψεως προσωρινών μέτρων με την οποία ζητείται να διαταχθεί η διατήρηση της εμπιστευτικής μεταχειρίσεως που χορηγήθηκε για ορισμένα στοιχεία που αφορούν την αιτούσα επ’ ευκαιρία της δημοσιεύσεως του διευρυμένου κειμένου της αποφάσεως 2006/903/ΕΚ της Επιτροπής, της 3ης Μαΐου 2006, σχετικά με διαδικασία δυνάμει του άρθρου 81 [ΕΚ] και του άρθρου 53 της συμφωνίας ΕΟΧ (Υπόθεση COMP/F/C.38.620 — Υπεροξείδιο του υδρογόνου και υπερβορικό άλας) (ΕΕ L 353, σ. 54).
   
      Διατακτικό
   
   Ο Πρόεδρος του Γενικού Δικαστηρίου διατάσσει:
   
               1)
            
            
               Αναστέλλει την εκτέλεση της αποφάσεως σε C(2012) 3534 τελικό της Επιτροπής, της 24ης Μαΐου 2012, περί απορρίψεως της αιτήσεως εμπιστευτικής μεταχειρίσεως την οποία υπέβαλε Evonik Degussa GmbH, δυνάμει του άρθρου 8 της αποφάσεως 2011/695/ΕΕ του Προέδρου της Επιτροπής, της 13ης Οκτωβρίου 2011, σχετικά με τις αρμοδιότητες και τα καθήκοντα του συμβούλου ακροάσεων σε ορισμένες διαδικασίες ανταγωνισμού (Υπόθεση COMP/38.620 — Υπεροξείδιο του υδρογόνου και υπερβορικό άλας).
            
         
               2)
            
            
               Διατάσσει την Επιτροπή να μη δημοσιεύσει στην ιστοσελίδα της στο διαδίκτυο ή οπουδήποτε αλλού ή καταστήσει προσβάσιμο σε τρίτους κείμενο της αποφάσεώς της 2006/903/ΕΚ, της 3ης Μαΐου 2006, σχετικά με διαδικασία δυνάμει του άρθρου 81 [ΕΚ] και του άρθρου 53 της Συμφωνίας για τον ΕΟΧ κατά των Akzo Nobel NV, Akzo Nobel Chemicals Holding AB, Eka Chemicals AB, Degussa AG, Edison SpA, FMC Corporation, FMC Foret S.A., Kemira OYJ, L’Air Liquide SA, Chemoxal SA, Snia SpA, Caffaro Srl, Solvay SA/NV, Solvay Solexis SpA, Total SA, Elf Aquitaine SA και Arkema SA (Υπόθεση COMP/F/C.38.620 — Υπεροξείδιο του υδρογόνου και υπερβορικό άλας), περισσότερο λεπτομερές, όσον αφορά την αιτούσα, από εκείνο που δημοσιεύθηκε τον Σεπτέμβριο του 2007 στην ιστοσελίδα της Γενικής της Διευθύνσεως Ανταγωνισμού.
            
         
               3)
            
            
               Επιφυλάσσεται ως προς τα δικαστικά έξοδα.